Инарлера и г1алат даларе хьоьжуш хилла Ташо-Хьаьжа шен эскарца цунна т1елетира. Оцу т1амехь Эммануэлна чов йира. Шегара командовани инарла Вельяминовга д1адала дийзира цуьнан. Т1аьхьашха т1еллеттачу Г1еза-Махьмин эскаро йистъяьккхира т1еман: цхьа йоккха топ ца кхуссуш, «Внезапни» г1опехь кьайлабевлира паччахьан салтий. И боккха толам бара. И бахьанехь нохчийн, суьйлийн т1емалойн цхьабарт хилира паччахьан эскарца латточу къийсамехь цхьаьна лета.